
AVIZ

asupra proiectului de lege privind organizarea şi funcţionarea Departamentului pentru Lupta Antifraudă
Cu adresa nr. PLx.71 din 2 martie 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare Comisia pentru buget, finanţe şi bănci cu proiectul de Lege privind organizarea şi funcţionarea Departamentului pentru Lupta Antifraudă.
In urma examinării proiectului de Lege, în şedinţa din data de 22.03.2011, Comisia, cu majoritate de voturi, a hotărât întocmirea unui aviz favorabil.

